Συντεταγμένες: 35°6′0″N 24°47′0″E﻿ / ﻿35.10000°N 24.78333°E﻿ / 35.10000; 24.78333

Το **Λαγολιό** (επίσημο: **Λαγολίον**) είναι χωριό και έδρα ομώνυμης Κοινότητος του Δήμου Φαιστού στην Περιφερειακή Ενότητα Ηρακλείου της Κρήτης. Ανήκε στην Επαρχία Πυργιωτίσσης του νομού Ηρακλείου. Σύμφωνα με τα στοιχεία της απογραφής του 2011 ο πληθυσμός του ανέρχεται στους 54 μόνιμους κατοίκους, οι οποίοι ασχολούνται κυρίως με τη γεωργία.

Κοινότητα Λαγολιού
------------------

Περιλαμβάνωντας μόνον την έδρα της, η Κοινότητα Λαγολιού έχει 54 κατοίκους, σύμφωνα με την απογραφή του 2011.

Η Κοινότητα εκπροσωπείται από πενταμελές Συμβούλιο με επικεφαλής τον Πρόεδρο κ. Αντώνιο Σελιανάκη.

### Κοινοτάρχες Λαγολιού

Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Λαγολιού.

Πρόεδροι Κοινότητος Λαγολιού| περίοδος | όνομα |
| --- | --- |
| 1964(5)-1971 | Παντελάκης Ευστράτιος |
|  |  |
| 1978–1982 | Σελιανάκης Νικόλαος |
| 1982–1986 | Καμπιτάκης Αντώνιος |
| 1986–1998 | Κουγιουμιτζάκης Πρίαμος |
|  |
| 2010–2019 |  |
| 2019– | Σελιανάκης Αντώνιος |

Γενικά και ιστορικά στοιχεία
----------------------------

Το Λαγολιό είναι κτισμένο σε υψόμετρο 180 μέτρων και απέχει 68 χιλιόμετρα νοτιοδυτικά από την πόλη του Ηρακλείου και περίπου 5 χλμ βόρεια του Τυμπακίου. Οι κεντρικοί ναοί του Λαγολιού είναι αφιερωμένοι στον Ευαγγελισμό της Θεοτόκου και στον Άγιο Κωνσταντίνο και στην Αγία Ελένη, ενώ οι άλλοι δύο ναοί του χωριού είναι αφιερωμένοι στον Άγιο Ιωάννη (νεκροταφείο) και στον Αρχάγγελο Μιχαήλ.

Ο οικισμός δεν αναφέρεται σε καμιά από τις βενετσιάνικες απογραφές. Για πρώτη φορά αναφέρεται στην τουρκική απογραφή του 1671 ως *Laguilyo* με 6 χαράτσα. Πιθανότατα οι κάτοικοι των γειτονικών οικισμών Κάρταλλος και Μουρνίδι μετακινούνται νοτιότερα και ιδρύουν το νέο οικισμό. Ο Κάρταλλος δεν αναφέρεται μετά την απογραφή του 1583 από τον Pietro Castrofilaca και το Μουρνίδι μετά την τουρκική απογραφή του 1671. 

           Στην αιγυπτιακή απογραφή του 1834 καταγράφεται ως *Lagolio*  με 2 χριστιανικές και 4 μουσουλμανικές οικογένειες. Το 1881 το *Λαγολιό* εντάσσεται στον Δήμο Κισσών με 54 χριστιανούς και 21 μουσουλμάνους κατοίκους και το 1900 στον ίδιο Δήμο με 105 κατοίκους. Το 1920 πάλι ως *Λαγολιό* εντάσσεται στον αγροτικό Δήμο Γρηγοριάς με 111 κατοίκους και το 1928 στην κοινότητα  Κλήματος με 111 κατοίκους. Το 1940 το *Λαγολίον* γίνεται έδρα κοινότητας με 136 κατοίκους, το 1951 με 160, το 1961 με 158, το 1971 με 142, το 1981 με 150, το 1991 με 161 και το 2001 με 102. Το 1998  εντάχθηκε στον «καποδιστριακό» Δήμο Τυμπακίου και από το 2011 στον «καλλικρατικό» Δήμο Φαιστού. Μέχρι πρότινος οδική πινακίδα στο Τυμπάκι επέμενε να κατευθύνει τους οδηγούς στο … *Λαγόλιον*!

           Ο Γ. Μαλεφιτσάκης υποστηρίζει ότι το τοπωνύμιο προέρχεται από τις λέξεις *λαγκός + ελιές* > *Λαγκοελιές*  > *Λαγκολιές*. Από τη  γενική πληθυντικού *των Λαγκοελιών* > *των Λαγκολιών  > Λαγολιών > Λαγολιό*[1]*.* Ο δάσκαλος Αντώνιος Φωτάκης, με καταγωγή από το Λαγολιό, όταν στις 8 Απριλίου του 1953, ανταποκρινόμενος στο αίτημα της Εταιρίας Κρητικών Ιστορικών Μελετών, συμπλήρωνε τον πίνακα των τοπωνυμίων, σημείωσε: «Λαγωλιό, Χωρίον. Παλαιόθεν ἡ περιοχή ἦτο δάσος εἰς τό ὁποῖον εὑρίσκετο ἄφθονον κυνήγιον λαγωῶν, ἐξ ὧν ἔλαβε τό ὄνομα Λαγωλιό». Έτσι ερμηνεύεται η επιλογή της γραφής με *ω*, καθώς το τοπωνύμιο παραπέμπει στον λαγό.

           Προς αυτή την κατεύθυνση συνηγορεί η ύπαρξη του τοπωνυμίου *στα Λαγουδοτζάμια*, η οποία θεωρώ ότι παράγεται από το *Λαγουδοτζαμιά* > *λαγός + τζαμί* (= τζαμί στην περιοχή των λαγών). Πιθανότατα στην περιοχή υπήρχε τζαμί για τη συγκέντρωση των μουσουλμάνων κατοίκων των γειτονικών μικρών οικισμών. Παρόμοιο τοπωνύμιο *στο Τζαμικό* διατηρείται τόσο στις Καμάρες και στη Γληγοριά.

           Διασώζεται επίσης μια τοπική παραλλαγή ενός παιδικού παραδοσιακού τραγουδιού στην οποία ο λαϊκός ποιητής το προσάρμοσε στα τοπωνύμια της περιοχής και «παίζει» με την ίδια ρίζα: «Ο Γιάννης το κακογιανννιό, το πιπιρογιαννάκι / *στο Λαγωλειό λαγώνευγε* κι ήπιασε ᾽να μ-πουλάκι…»[2]. Ο λαϊκός ποιητής, είτε για να δημιουργήσει παρήχηση του *λαγω*-,  είτε επειδή είχε επίγνωση του ετύμου του τοπωνυμίου, χρησιμοποίησε το ρήμα *λαγωνεύω*, που σημαίνει κυνηγώ λαγούς.

           Μια τελευταία ετυμολογική προσέγγιση, από το φιλόλογο Γεώργιο Πλεμένο, που με ευχαρίστηση ανέλαβε τη ανάγνωση των κειμένων αυτής της εργασίας, είναι η σύνδεση του *Λαγωλειού* με το *λαγωβολείον*, τον χώρο στον οποίο θηρεύονται λαγοί[3].  *Λαγωβολείον* > με αποβολή της συλλαβής -*βο*- > *Λαγωλείον* > *Λαγωλειό*. Για τον υποβιβασμό του τόνου (πρβλ. σχολείο-σχολειό). Προς την κατεύθυνση αυτή συνηγορεί η απογραφή του 1672. Επειδή χρησιμοποιείται η παλαιοτουρκική γραφή, δεν αποτυπώνεται ξεκάθαρα η φωνητική εκφορά του ονόματος του οικισμού εκείνη την περίοδο. Το τοπωνύμιο θα μπορούσε να αποδοθεί ως *Lağu alyo* ή *Lağu elyo* (δυο λέξεις), αλλά και *Lağovalyo* ή *Lağuvalyo*[4].

           Σε κάθε περίπτωση στο τοπωνύμιο *Λαγωλειό* επιβάλλεται να αναγνωρίσουμε στο πρώτο συνθετικό το ουσιαστικό *λαγωός > λαγός* και ότι ως προσδιοριστικό του τόπου με κατάληξη σε –*είo*, πρέπει να γραφεί με *ει*: *Λαγωλείον > Λαγωλειό (πρβ. σχολείο > σχολειό)*

           Σήμερα έχει κυριαρχήσει ο ανορθόγραφος τύπος *Λαγολιό* (*στο Λαγολιό*), και οι κάτοικοι αποκαλούνται *Λαγολιανοί*. Στους χάρτες της Υδρογραφικής Υπηρεσίας αναγράφεται *Λαγόλι*!!! 

  


---

[1] Μαλεφιτσάκης, τετράδιο 6ο, σελ. 103

[2] Ανδρέας Λενακάκης, *Δημοτικά τραγούδια στη Μεσαρά*, Αντίλαλος, 2007, σελ. 279-280

[3] Δημητράκος, τόμ. 8, σελ. 4237

[4] Ευχαριστώ θερμά τον κύριο Μαρίνο Σαρηγιάννη, από το Ινστιτούτο Μεσογειακών Ερευνών, επειδή με μεγάλη προθυμία ανταποκρίθηκε στην παράκλησή μου για βοήθεια. Η συμβολή του στην ερμηνεία του τοπωνυμίου *Λαγωλειό* είναι καθοριστική.  

| Απογραφή | 1881 | 1900 | 1928 | 1940 | 1951 | 1961 | 1971 | 1981 | 1991 | 2001 | 2011 |
| --- | --- | --- | --- | --- | --- | --- | --- | --- | --- | --- | --- |
| Πληθυσμός | 75 | 105 | 111 | 136 | ; | 158 | ; | ; | 91 | 97 | 54 |

Παραπομπές
----------

1. ↑  (Ελληνικά) *Βάση δεδομένων της Ελληνικής Στατιστικής Αρχής*.
2. 1 2  «Λαγολί (το) Δήμου Φαιστού Τοπική Κοινότητα Λαγολίου. Ηράκλειο – Κρήτη». *dhmos.gr*. Δήμοι, πόλεις και χωριά Ελλάδας. Ανακτήθηκε στις 28 Φεβρουαρίου 2017. [*νεκρός σύνδεσμος*]
3. 1 2 3  *Ελλάδα. Η άγραφη Ιστορία μας. Κρήτη, Νομός Ηρακλείου*, Πρόγραμμα Οικουμενικός Ελληνισμός, Αθήνα 2006, σελ. 183.
4. ↑  Πληροφορίες για το Λαγολιό[*νεκρός σύνδεσμος*]
5. ↑  «Ιερά Μητρόπολις Γορτύνης και Αρκαδίας». Αρχειοθετήθηκε από το πρωτότυπο στις 8 Μαΐου 2008. Ανακτήθηκε στις 16 Ιανουαρίου 2008.
6. ↑  *Κρήτης Ανθρωπογεωγραφία*, Ένθετο εφημερίδας Πατρίς, Φεβρουάριος 2008, τόμος Β', σελ. 133.
7. ↑  *Κρήτης Ανθρωπογεωγραφία*, Β΄, 2008, σελ. 170.
8. ↑  Βασίλειον της Ελλάδος, Υπουργείον Εθνικής Οικονομίας, *Πληθυσμός της Ελλάδος κατά την απογραφήν της 15 - 16 Μαΐου 1928*, Εν Αθήναις, 1935, σελ. 130.
9. ↑  Βασίλειον της Ελλάδος, Υπουργείον Εθνικής Οικονομίας, Γενική Στατιστική Υπηρεσία της Ελλάδος, *Πληθυσμός της Ελλάδος κατά την απογραφήν της 16 Οκτωβρίου 1940*, Αθήναι 1946, σελ. 27.
10. ↑  *Σύγχρονος Εγκυκλοπαιδεία Ελευθερουδάκη*, έκδοσις πέμπτη, εκσυγχρονισμένη δια συμπληρώματος κατά τόμον, Εγκυκλοπαιδικαί Εκδόσεις Ν. Νίκας και ΣΙΑ Ε.Ε. Αθήναι, τόμος 15ος, συμπλήρωμα, σελ. 884.
11. 1 2  «Απογραφές πληθυσμού 2001 και 1991». statistics.gr. Αρχειοθετήθηκε από το πρωτότυπο στις 13 Ιουνίου 2006. Ανακτήθηκε στις 28 Φεβρουαρίου 2017. CS1 maint: Unfit url (link)

Πηγές
-----

* *Το Ηράκλειον και ο Νομός του*, έκδοση Νομαρχία Ηρακλείου.
* Ανδρέας Λενακάκης, *Πυργιώτισσα, Ονομάτων επίσκεψις*, Βικελαία Δημοτική Βιβλιοθήκη Ηρακλείου, 2013

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Φαιστού |
| --- |
|  |
| Δημοτική Ενότητα Ζαρού | 

|  |  |
| --- | --- |
| Κοινότητα Ζαρού | 
Ζαρός · Ιερά Μονή Αγίου Νικολάου · Κούρτες · Μονή Αγίου Αντωνίου Βροντησίου · Στέρνα |
|  |
| Κοινότητα Βοριζίων | 
Βορίζια · Λαλουμάς · Μεσήσκλι |
|  |
| Κοινότητα Μορονίου | 
Μάκρες · Μορόνι · Παναγία · Φαρί |

 |
|  |
| Δημοτική Ενότητα Μοιρών | 

|  |  |
| --- | --- |
| Κοινότητα Μοιρών | 
Άγιος Αντώνιος · Καππαριανά · Μοίρες · Ξεροκάμπια · Σφαιριανά |
|  |
| Κοινότητα Αληθινής | 
Αληθινή |
|  |
| Κοινότητα Αντισκαρίου | 
Αντισκάρι · Κριγοί · Μονή Απεζανών · Πλατιά Περάματα · Τζίγκουνας |
|  |
| Κοινότητα Γαλιάς | 
Απόλυχνος · Γαλιά · Μονόχωρο |
|  |
| Κοινότητα Καστελλίου Καινουργίου | 
Καστέλλιον Καινουργίου |
|  |
| Κοινότητα Κουσέ | 
Κουσές · Λίσταρος |
|  |
| Κοινότητα Περίου | 
Πέρι |
|  |
| Κοινότητα Πετροκεφαλίου | 
Πετροκεφάλι |
|  |
| Κοινότητα Πηγαϊδακίων | 
Άγιος Μάρκος · Καβούσα · Καλοί Λιμένες · Μακρονήσι (νησίδα) · Μικρονήσι (νησίδα) · Μονή Οδηγητρίας · Πηγαϊδάκια · Τράφος (νησίδα) · Χρυσόστομος |
|  |
| Κοινότητα Πόμπιας | 
Πόμπια |
|  |
| Κοινότητα Ρουφά | 
Πλουτή · Ρουφάς |
|  |
| Κοινότητα Σκουρβούλων | 
Σκούρβουλα |

 |
|  |
| Δημοτική Ενότητα Τυμπακίου | 

|  |  |
| --- | --- |
| Κοινότητα Τυμπακίου | 
Αφραθιάς · Κόκκινος Πύργος · Τυμπάκι |
|  |
| Κοινότητα Βώρων | 
Βώροι |
|  |
| Κοινότητα Γρηγορίας | 
Γρηγορία |
|  |
| Κοινότητα Καμαρών | 
Καμάρες |
|  |
| Κοινότητα Καμηλαρίου | 
Άγιος Ιωάννης · Καλαμάκι · Καμηλάρι |
|  |
| Κοινότητα Κλήματος | 
Έλληνας · Κλήμα |
|  |
| Κοινότητα Λαγολίου | 
Λαγολί |
|  |
| Κοινότητα Μαγαρικαρίου | 
Καλοχωραφίτης · Κισσοί · Μαγαρικάρι |
|  |
| Κοινότητα Πιτσιδίων | 
Μάταλα · Νέο Καλαμάκι · Πιτσίδια |
|  |
| Κοινότητα Σίβα Πυργιωτίσσης | 
Σίβας |
|  |
| Κοινότητα Φανερωμένης | 
Καλύβια · Μονή Καλυβιανής · Φανερωμένη |

 |
|  |
| 
Έδρα δήμου: Μοίρες Ιστορική έδρα: Τυμπάκι
\*(Οικισμοί με μη μόνιμο πληθυσμό) |

 |


|  |  |  |  |
| --- | --- | --- | --- |
| 

| π • σ • ε
Δημοτικά διαμερίσματα του τ. Δήμου Τυμπακίου (1998-2010) |
| --- |
|  |
| 
* Τυμπάκι
* Βώροι
* Γρηγοριά
* Καμάρες
* Καμηλάρι
* Καμαριώτης
* Κεραμούτσι
* Κλήμα
* Λαγολί
* Μαγαρικάρι
* Πιτσίδια
* Σίβας
* Φανερωμένη
 |

 |